CELEX: 32009D0147
Language: el
Date: 2009-02-19 00:00:00
Title: 2009/147/ΕΚ: Απόφαση της Επιτροπής, της 19ης Φεβρουαρίου 2009 , για τη χορήγηση χρηματοδοτικής συνδρομής από την Κοινότητα για το 2008 με σκοπό την κάλυψη των δαπανών που πραγματοποιήθηκαν από τη Γερμανία, τις Κάτω Χώρες και τη Σλοβενία για την καταπολέμηση οργανισμών επιβλαβών για τα φυτά ή τα φυτικά προϊόντα [κοινοποιηθείσα υπό τον αριθμό Ε(2009) 1013]

20.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 49/43
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 19ης Φεβρουαρίου 2009
   για τη χορήγηση χρηματοδοτικής συνδρομής από την Κοινότητα για το 2008 με σκοπό την κάλυψη των δαπανών που πραγματοποιήθηκαν από τη Γερμανία, τις Κάτω Χώρες και τη Σλοβενία για την καταπολέμηση οργανισμών επιβλαβών για τα φυτά ή τα φυτικά προϊόντα
   [κοινοποιηθείσα υπό τον αριθμό Ε(2009) 1013]
   (Τα κείμενα στην ολλανδική, γερμανική και σλοβενική γλώσσα είναι τα μόνα αυθεντικά)
   (2009/147/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 23,
   Εκτιμώντας τα ακόλουθα:
   
               (1)
            
            
               Σύμφωνα με την οδηγία 2000/29/ΕΚ, η Κοινότητα μπορεί να χορηγεί στα κράτη μέλη χρηματοδοτική συνδρομή για την κάλυψη δαπανών που σχετίζονται άμεσα με τα αναγκαία μέτρα που ελήφθησαν ή πρόκειται να ληφθούν για την καταπολέμηση επιβλαβών οργανισμών που εισήχθησαν στην Κοινότητα από τρίτες χώρες ή από άλλες περιοχές της Κοινότητας, με στόχο την εξάλειψή τους ή, αν αυτό δεν είναι δυνατό, τη μη εξάπλωσή τους.
            
         
               (2)
            
            
               Η Γερμανία, οι Κάτω Χώρες και η Σλοβενία κατάρτισαν, κάθε μία ξεχωριστά, πρόγραμμα ενεργειών με στόχο την εξάλειψη επιβλαβών για τα φυτά οργανισμών που έχουν εισαχθεί στο έδαφός τους. Στα προγράμματα αυτά διευκρινίζονται οι επιδιωκόμενοι στόχοι, τα μέτρα που έχουν ληφθεί, η διάρκεια και το κόστος τους. Η Γερμανία, οι Κάτω Χώρες και η Σλοβενία ζήτησαν να τους χορηγηθεί κοινοτική χρηματοδοτική συνδρομή για τα εν λόγω προγράμματα εντός της προθεσμίας που προβλέπεται στην οδηγία 2000/29/ΕΚ και σύμφωνα με τον κανονισμό (ΕΚ) αριθ. 1040/2002 της Επιτροπής, της 14ης Ιουνίου 2002, για τη θέσπιση λεπτομερών κανόνων για την εφαρμογή των διατάξεων σχετικά με την παροχή χρηματοδοτικής συνδρομής από την Κοινότητα στο πλαίσιο του φυτοϋγειονομικού ελέγχου και την κατάργηση του κανονισμού (ΕΚ) αριθ. 2051/97 (2).
            
         
               (3)
            
            
               Οι τεχνικές πληροφορίες που υποβλήθηκαν από τη Γερμανία, τις Κάτω Χώρες και τη Σλοβενία έδωσαν τη δυνατότητα στην Επιτροπή να αναλύσει την κατάσταση με ακρίβεια και διεξοδικότητα και να διαπιστώσει την τήρηση των προϋποθέσεων για τη χορήγηση κοινοτικής χρηματοδοτικής συνδρομής σύμφωνα με το άρθρο 23 της οδηγίας 2000/29/ΕΚ. Κατά συνέπεια, ενδείκνυται να χορηγηθεί κοινοτική χρηματοδοτική συνδρομή για την κάλυψη των δαπανών για τα εν λόγω προγράμματα.
            
         
               (4)
            
            
               Η χρηματοδοτική συνδρομή της Κοινότητας μπορεί να καλύψει έως και το 50 % των επιλέξιμων δαπανών. Ωστόσο, σύμφωνα με το άρθρο 23 παράγραφος 5 τρίτο εδάφιο της οδηγίας 2000/29/ΕΚ, το ποσοστό της κοινοτικής χρηματοδοτικής συνδρομής για μέρος του προγράμματος που παρουσίασαν οι Κάτω Χώρες για την καταπολέμηση του Diabrotica virgifera virgifera Le Conte πρέπει να μειωθεί, επειδή το πρόγραμμα που κοινοποιήθηκε από το εν λόγω κράτος μέλος έχει αποτελέσει ήδη αντικείμενο κοινοτικής χρηματοδότησης σύμφωνα με την απόφαση 2007/877/ΕΚ της Επιτροπής (3).
            
         
               (5)
            
            
               Σύμφωνα με το άρθρο 24 της οδηγίας 2000/29/ΕΚ η Επιτροπή εξακριβώνει εάν η εμφάνιση του επιβλαβούς οργανισμού προκλήθηκε από τη διεξαγωγή ακατάλληλων εξετάσεων ή επιθεωρήσεων και εγκρίνει μέτρα που κρίνονται κατάλληλα με βάση τα πορίσματα της εξακρίβωσής της.
            
         
               (6)
            
            
               Σύμφωνα με το άρθρο 3 παράγραφος 2 στοιχείο α) του κανονισμού (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (4), τα φυτοϋγειονομικά μέτρα χρηματοδοτούνται από το Ευρωπαϊκό Γεωργικό Ταμείο Εγγυήσεων. Για τους σκοπούς του δημοσιονομικού ελέγχου των εν λόγω μέτρων ισχύουν τα άρθρα 9, 36 και 37 του εν λόγω κανονισμού.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται η χορήγηση κοινοτικής χρηματοδοτικής συνδρομής για το 2008 για την κάλυψη των δαπανών που πραγματοποιήθηκαν από τη Γερμανία, τις Κάτω Χώρες και τη Σλοβενία και οι οποίες συνδέονται άμεσα με τα αναγκαία μέτρα που καθορίζονται στο άρθρο 23 παράγραφος 2 της οδηγίας 2000/29/ΕΚ και ελήφθησαν για την καταπολέμηση των οργανισμών τους οποίους αφορούν τα προγράμματα εξάλειψης που απαριθμούνται στο παράρτημα της παρούσας απόφασης.
   Άρθρο 2
   1.   Το συνολικό ποσό της χρηματοδοτικής συνδρομής που αναφέρεται στο άρθρο 1 ανέρχεται σε 871 953 ευρώ.
   2.   Τα ανώτατα ποσά της κοινοτικής χρηματοδοτικής συνδρομής για καθένα από τα προγράμματα αναφέρονται στο παράρτημα.
   Άρθρο 3
   Η κοινοτική χρηματοδοτική συνδρομή που καθορίζεται στο παράρτημα καταβάλλεται εφόσον πληρούνται οι ακόλουθες προϋποθέσεις:
   
               α)
            
            
               έχουν προσκομισθεί στην Επιτροπή αποδεικτικά στοιχεία για τα ληφθέντα μέτρα, σύμφωνα με τις διατάξεις του κανονισμού (ΕΚ) αριθ. 1040/2002·
            
         
               β)
            
            
               έχει υποβληθεί από το οικείο κράτος μέλος στην Επιτροπή αίτηση για την καταβολή της χρηματοδοτικής συνδρομής, σύμφωνα με το άρθρο 5 του κανονισμού (ΕΚ) αριθ. 1040/2002.
            
         Η καταβολή της χρηματοδοτικής συνδρομής γίνεται με την επιφύλαξη των εξακριβώσεων της Επιτροπής, σύμφωνα με το άρθρο 24 της οδηγίας 2000/29/ΕΚ.
   Άρθρο 4
   Η παρούσα απόφαση απευθύνεται στην Ομοσπονδιακή Δημοκρατία της Γερμανίας, στο Βασίλειο των Κάτω Χωρών και στη Δημοκρατία της Σλοβενίας.
   
      Βρυξέλλες, 19 Φεβρουαρίου 2009.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  ΕΕ L 157 της 15.6.2002, σ. 38.
   
      (3)  ΕΕ L 344 της 28.12.2007, σ. 51.
   
      (4)  ΕΕ L 209 της 11.8.2005, σ. 1.
   
      ΠΑΡΑΡΤΗΜΑ
      ΠΡΟΓΡΑΜΜΑΤΑ ΕΞΑΛΕΙΨΗΣ ΕΠΙΒΛΑΒΩΝ ΟΡΓΑΝΙΣΜΩΝ
      Υπόμνημα:
      α= Έτος εφαρμογής του προγράμματος εξάλειψης.
      Τμήμα I —   Προγράμματα για τα οποία η χρηματοδοτική συνδρομή της Κοινότητας αντιστοιχεί σε 50 % των επιλέξιμων δαπανών
      
                  Κράτος μέλος
               
               
                  Καταπολεμηθέντες επιβλαβείς οργανισμοί
               
               
                  Προσβληθέντα φυτά
               
               
                  Έτος
               
               
                  Επιλέξιμη δαπάνη
                  (σε ευρώ)
               
               
                  Ανώτατο ποσό της χρηματοδοτικής συνδρομής της
                  Κοινότητας Ανά πρόγραμμα (σε ευρώ)
               
            
                  Γερμανία, Περιοχή Βάδης Βυτεμβέργης
               
               
                  
                     Diabrotica virgifera
                  
               
               
                  
                     Zea mays
                  
               
               
                  2007
               
               
                  481 817
               
               
                  240 908
               
            
                  Γερμανία, περιοχή Βαυαρίας
               
               
                  
                     Diabrotica virgifera
                  
               
               
                  
                     Zea mays
                  
               
               
                  2007
               
               
                  197 319
               
               
                  98 659
               
            
                  Κάτω Χώρες
               
               
                  
                     Diabrotica virgifera
                  
               
               
                  
                     Zea mays
                  
               
               
                  2006
               
               
                  125 320
               
               
                  62 660
               
            
                  Κάτω Χώρες
               
               
                  
                     PSTVd
                  
               
               
                  
                     Brugmansia spp, Solanum jasminoides
                  
               
               
                  2006, 2007
               
               
                  687 606
               
               
                  343 803
               
            
                  Κάτω Χώρες
               
               
                  
                     TRSV
                  
               
               
                  
                     Hemerocallis spp, Iris spp.
               
               
                  2006
               
               
                  148 589
               
               
                  74 294
               
            
                  Σλοβενία
               
               
                  
                     Dryocosmus kuriphilus
                  
               
               
                  
                     Castanea sp.
               
               
                  2007
               
               
                  41 307
               
               
                  20 653
               
            
         
      Τμήμα II —   Προγράμματα για τα οποία τα ποσοστά χρηματοδοτικής συνδρομής της Κοινότητας διαφέρουν λόγω της εφαρμογής συντελεστή μείωσης.
      
                  Κράτος μέλος
               
               
                  Καταπολεμηθέντες επιβλαβείς οργανισμοί
               
               
                  Προσβληθέντα φυτά
               
               
                  Έτος
               
               
                  α)
               
               
                  Επιλέξιμη δαπάνη
                  (σε ευρώ)
               
               
                  Ποσοστό
                  (%)
               
               
                  Ανώτατο ποσό της χρηματοδοτικής συνδρομής της Κοινότητας
                  (σε ευρώ)
               
            
                  Κάτω Χώρες
               
               
                  
                     Diabrotica virgifera
                  
               
               
                  
                     Zea mays
                  
               
               
                  2007
               
               
                  3
               
               
                  68 837
               
               
                  45
               
               
                  30 976
               
            
         
      
                  Σύνολο χρηματοδοτικής συνδρομής της Κοινότητας (σε ευρώ)
               
               
                  871 953